Wolframgloeidraad Van Straalkachel Stock Footage - Video bestaande uit verbeelding, technologie: 69687004
Wolframgloeidraad van straalkachel. Verbeelding, technologie.
ID 69687004 © Marat Sirotyukov | Dreamstime.com Scholtz groet PHS
Marius Scholtz, jarelange hoof van Hoërskool Piketberg, het verlede week afgetree na
16 jaar en 9 maande aan die stuur van dié suksesvolle skool.
Scholtz, wat tussen 1976 en 1979 aan Kovsies studeer het, was vanaf 1982 tot 2001 deel van die personeel van H Hoërskool Colesberg in die Noord-Kaap en het op 1 April 2001 aangesluit by PHS.
"Ek het nog altyd 'n passie gehad daarvoor om met kinders te werk.
"PHS was 'n wonderlike plek om te werk, want die gemeenskap koop in by die visie van die skool.
"Voorts is daar 'n kultuur van ondersteuning en uithouvermoë onder die personeel en leerders.
"Gedurende my termyn as hoof was dit verblydend om te sien hoe die skoolgetalle styg en die uitstekende prestasies van die leerders op elke gebied verbeter."
"Die waarde daarvan om ‘n Zebra te wees en dit te beleef, was ‘n ervaring op sy eie!
"Die unieke kenmerke van Zebras om aan te hou, uit te hou, nooit moed op te gee nie en te volhard in alles wat hulle aanpak, word onmiddellik aangeleer en uitgeleef.
"Dit is wat PHS so lekker maak - die opwinding, gees, samehorigheid en die 'ek behoort hier' gevoel van almal wat deur die hekke stap."
Scholtz kyk met trots terug op my loopbaan.
"Daar is so baie dinge wat my hart warm laat klop. Onder andere die inwyding van die klubhuis en die wynveiling waar ons oor die R1-miljoen ingesamel het om skoolbusse aan te koop."
Hy sien uit na sy aftrede en gaan eers lekker vakansie hou voor hy enige verdere planne beraam vir die toekoms.
Meerhof kry nuwe eienaars en lewe
Meerhof, die prentjiemooi wynlandgoed neffens die Botmaskloofpas aan die hange van Kasteelberg in die Swartland, het onlangs van eienaar verwissel. Koos en Erik van Rensburg van VR Boerdery het die plaas oorgekoop van Herman Redelinghuys, en vir Jaco Brand aangestel as keldermeester en bemarkingshoof. Brand is die voormalige keldermeester en bestuurder van Piekenierskloof Wine Company, waar hy vir 14 jaar werksaam was onder die mentorskap van Charles Back.
Daarvorens het hy sy wynmaak-ervaring opgedoen as vakleerling by Du Toitskloof Wynkelder nadat hy in 1998 gematrikuleer het aan Augsburg Landbougimnasium.
"Ek het grootgeword op 'n plaas buite Citrusdal waar ons met rooibostee, koring en skape geboer het.
"By Augsburg het ek my liefde vir druiwe ontwikkel. Ons het self gepars en gesnoei en gruwelike wyne gemaak," vertel Brand met 'n glimlag.
Van Rensburg lewer die druiwe vanaf sy plaas Rheeboksfontein by Piekenierskloof. Dis hoe hy en Brand mekaar leer ken het.
Toe Van Rensburg vir Brand die geleentheid aanbied om Meerhof se potensiaal te kom ontgin het hy dit met albei hande aangegryp.
"Dis altyd ontwrigtend om jou familie te ontwortel, maar ons sien uit na die uitdaging.
"My vrou, Cornel, gaan na Meerhof se proelokaal omsien, en my kinders Emsie en Kobus val in Januarie in by die Laerskool Riebeek-Kasteel."
Die Brands is sedert die 1ste Oktober reeds in die juk by Meerhof en het onmiddellik begin woeker.
Die proelokaal, met sy pragtige uitsig oor die Riebeekvallei, is opgeknap en word binne 'n week of wat aan die publiek oopgestel.
Burgers en tapas sal beskikbaar wees vanaf 'n tussentydse spyskaart, totdat die voorgenome restaurant later in Januarie sy deure open.
"Besoekers kan uitsien na 'n lekker gesinsvriendelike atmosfeer, met klimrame en 'n hansdieretuin.
"Ons het reeds 'n paar miniatuur-perdjies wat binnekort ander maats gaan bykry," vertel Brand.
Hy is ewe opgewonde oor die toekoms van Meerhof se wyne.
"Ons gaan uit-en-uit fokus op die Meerhof reeks, wat tans bestaan uit 'n Chenin Blanc, Sauvignon Blanc, Pinotage Rosé en Shiraz. Daarbenewens gaan ons ook 'n nuwe premium-reeks bekendstel wat sal bestaan uit rooi en wit versnitte. Hierdie reeks, Krotoa, word vernoem na die Khoi-prinses en vertolker wat getroud was met Pieter Van Meerhof, die eerste aangetekende eienaar van die Meerhof-plaas."
Brand se sterkpunt lê in volryp, tropiese styl wyne.
"Ek het nou met Rosa Kruger saamgewerk by Piekenierskloof op die ouwingerprojek, en sy gaan ons nou hier ook kom bystaan as wingerboukundige-konsultant.
"Ons plan is om Rhône-styl kultivars aan te plant wat goed aard in die Swartland-klimaat."
Daar is ook allerlei opwindende planne om die plaas se hoërliggende areas te ontwikkel om dit vir besoekers toeganklik te maak.
Moenie sit en wag - luit. kol Van der Westhuijzen
Behoorlike aksieplanne, kommunikasie en paraatheid is van die belangrikste aspekte wat uitgelig is by die byeenkoms oor landelike veiligheid wat Agri Malmesbury Maandag vir lede, ander rolspelers en lede van naburige landbouverenigings gehou het.
Luit. kol. Uys van der Westhuijzen het weer die gebeurlikheidsplan vir mense op plase wat hy al landwyd bekend gestel het, aan die sowat 70 gaste voorgehou.
Hy het beklemtoon dat dit elkeen se plig is om seker te maak hy of sy weet wat om te doen afhangende van waar 'n insident plaasgevind het. Hy het ook 'n beroep op die landbougemeenskap gedoen om nie te sit en wag dat daar eers weer insidente plaasvind, voor hulle die planne en aksies in werking stel nie.
Die hoofspreker en kenner genl. maj. Chris van Zyl (ook assistent-hoofbestuurder van die TLU SA) het die gaste toegespreek oor sy navorsing, statistiek en ondervinding met landelike veiligheid en die implimentering van planne in dié verband.
Hy het gepraat oor streke in die noorde van die land waar daar noue samewerking tussen die landbou en die polisie is en waar dit tot groot suksesse met landelike veiligheid lei.
Van Zyl het gesê kommunikasie en die waarde van whatsapp en ander nuwe tegnologie moet nie onderskat word nie.
Hy het ook verwys na die Zello-toep wat soos 'n tweerigtingradio gebruik kan word.
Ook die aanwend van kameras en slimfone eerder as om self “in jou nagklere” te gaan en die gevaar te probeer trotseer, is 'n waardevolle hulpmiddel. Van Zyl het ook beklemtoon dat wanneer sekuriteitsmaatreëls ingestel word, dit goeie maatreëls moet wees. Swak nagemaakte diefwering by deure, word byvoorbeeld baie makliker oopgebuig.
Hy het weer die waarde van honde groot en klein binne en buite jou huis en ander tegnologie soos Airblock (lugdrukversteuringsalarms) uitgelig as belangrik om as vroeë waarskuwing te dien en “jou daardie ekstra 30 sekondes te gee om jou self gereed te maak” om beter weerstand te kan bied.
Van Zyl, voorheen bevelvoerder van kommandement WP, het ook gesê dit is belangrik om nie net goeie skakeling te hê met bure nie, maar ook goeie aksieplanne soos kodewoorde met plaaswerkers in te stel. Ook kan plaaswerkers, as deel van die groter plaasgemeenskap, 'n belangrike bron van misdaadintelligensie wees.
Enjoy a unique art experience in the valley
A unique art gallery has been launched in the Western Cape town of Riebeek Kasteel that is providing a space for non-commercial experimental art projects by established and emerging artists.
This new art space situated just off the town’s busy square will be offering art events and experiences rather than more traditional static exhibitions.
RK Contemporary is the brainchild and passion project of Astrid McLeod, who is also the owner and senior curator of Riebeek Kasteel’s well known art gallery entitled The Gallery.
“My goal is to create an engaging, thought-provoking space that is used to foster awareness on pressing social and environmental issues facing us today,” explains McLeod. “I want people to interact with the art at RK Contemporary in such a way that it leaves lasting impressions by stimulating more than just their visual sense.”
The inaugural event to take place at RK Contemporary is an eco-awareness exhibition entitled “IMPERMANENT” by up-and-coming photographic artist Alex Oelofse who recently graduated from the Michaelis School of Fine Arts.
Running from the 10th of December until the 14th of January, IMPERMANENT aims to raise awareness about the interplay between population growth, resource depletion, environmental degradation and the increasing role that politics and power has in this – with a specific focus on water. Oelofse’s thought-provoking body of work is rooted in the wonder of water, its spiritual, meditative and cleansing properties and he deliberately focuses on images of extreme contrasts and absurdity.
“In the light of the Western Cape’s current drought, with IMPERMANENT we hope to create awareness concerning this dire situation,” says McLeod.
McLeod founded The Gallery in Riebeek Kasteel in 2012. It was one of the first art gallery’s to open its doors in this small rural town and has served a valuable role in promoting the work of the many talented and renowned artists that call the town home – providing a local, central point where the artists can exhibit to the public.
RK Contemporary now promises to bring an exciting new element into the town, and McLeod is currently planning a calendar of art events, projects and exhibitions for 2018.
For more information on RK Contemporary and IMPERMANENT visit www.rkcontemporary.com or email: art@rkcontemporary.com.
Gesogte trofee toegeken aan Eben Sadie en wyne
Eben Sadie is vereer vir sy bydrae tot die streek se wynbedryf toe hy die Santan Swartland Wyn- en Olyfroete se voorsitterstrofee ontvang het.
Santam het ook weer hul voortgesette borgskap aan die roete vir nog 'n jaar bekendgemaak en Niel Esterhuyse van Santam het die trofee aan Sadie oorhandig.
Die trofee word op die diskressie van die dagbestuur en voorsitter van die Wyn- en Olyfroete toegeken aan 'n persoon of instansie wat baanbrekerswerk gedoen het om die Swartland-streek as 'n kwaliteit wyn en/of olyfproduksiearea te bevorder.
Die trofee is in 2007 vir die eerste keer toegeken aan Paul Feyt vir sy werk as grondkundige in die streek.
Vorige wenners sluit Zakkie Bester, Sandra Lotz, Henk Bruwer, Annalene du Toit, Hennie Hanekom, Kobus Basson, Marius Erasmus,
Klaas de Jongh, Willie Hewett en Paul Feyt in.
By die vergadering oor landelike veiligheid Maandag op Malmesbury was luit. kol. Uys van der Westhuijzen (spreker), Tijmen van Essen (Swartland Burgemeester), Carl Opperman (uitvoerende hoof van Agri Wes-Kaap ), John Dürr (voorsitter Agri Malmesbury) en genl. maj. Chris van Zyl (hoofspreker).